  Анжелика Тихонова корреспондент 20-тӥ толшоре Москваын Удмуртилэн тӧроез Александр Бречалов Россиысь калыкез дышетонъя министрен Сергей Кравцовен пумиськылӥз. Соос элькунамы школаос пуктон пумысен вераськизы. Со сярысь улосвыл тӧролэн но кивалтэтлэн пресс-службазы ивортӥз. Пумиськонэ Россиысь Кун Думалэн депутатэз Андрей Исаев, калыкез дышетонъя министрлэн воштӥсез Андрей Николаев но Удмуртиысь дышетонъя но тодосъя министр Светлана Болотникова но пыриськизы. Пумиськонын элькунысьтымы шор ёзо школаосын интыос кылдытон стратегия, со ужпумъёслы федерал коньдэтысь субсидия басьтыны луонлыкъёс но дышетскисьёслы ватсаса тодон-валан сётон понна цифровой платформалэн луонлыкъёсыз сярысь вераськизы. Дышетонын цифровой луонлыкъёсты пыӵатон пумысен вераськыку, Сергей Кравцов соос сяме пырем вошты шуыса пусйиз. Школаос пуктон сярысь ужпумъёсты эскерыку, Удмуртилэн тӧроез Александр Бречалов дышетсконниосын интыос уг тырмо шуыса вераз. Удмуртиын школаос пуктонъя уж мыло-кыдо нуиське ке но, школаос оглом 37 сюрс 497 интылы ортчыт тырмытэмын, со пӧлын 27 сюрс 249 интылы каръёсын но 10 сюрс 248 интылы ёросъёсын. Ужпумез сэрттон-пертчон понна эшшо 30 пала школаос пуктыны кулэ Александр Бречалов, Удмуртилэн тӧроезМерлыко ужъюртъёс, соос пӧлын дышететсконниос, пуктонын Удмуртия одӥгез азьветлӥсь улосвыл луэ, пусйиз Сергей Кравцов. Милям та юанъёсъя азинлыко ужанмы тупатэмын ини, азьланяз улосвылын туала школаос пуктыны вань кужыммес сётом Сергей Кравцов, Россиысь калыкез дышетонъя министрАндрей Исаев улосвылмы Россиысь Кун Думаын но кивалтэтын умой чот лыдъяське шуыса вераз. Кыӵе ке шуг-секытъёс пумиськыку но, школаос но нылпи садъёс пуктон ужъёс ӟечлыко но дыраз мыно. Трос ужпумъёсты быдэстыны элькун ачиз но инвестициос утча Андрей Исаева, Россиысь Кун Думаысь депутатПумиськонэз йылпумъяса, Удмуртилэн тӧроез Александр Бречалов Сергей Кравцовез шаерамы ӧтиз но улосвылмылы вань мае возьматыны шуыса вераз. Йӧскалык ӵектос улсын школаосты лэсьтон, выльдон, ужан арбериос басьтон сяна, ужан амалъёсты но, дышетонлэсь ӟечлыксэ будэтонъя программаосты но. Тодэ вайытом, кемалась ик ӧвӧл Александр Бречалов Владимир Путинэн кенешиз.  Тегъёс: Политика Ижкар Удмуртия Россия школаос лэсьтськон АлександрБречалов СветланаБолотникова  